Liepene (ciems)
Liepene ir ciems Ventspils novada Tārgales pagastā. Izvietojies pagasta ziemeļu daļā 23,6 km no pagasta centra Tārgales, 19,6 km no novada centra Ventspils un 194,2 km no Rīgas. Apdzīvotā vieta izvietojusies pie autoceļa V1332 (pievedceļš Liepenei), pie Baltijas jūras krasta. Liepenē kādreiz bijusi bibliotēka, kas ierīkota 1951. gadā, ar 5300 eksemplāru lielu fondu 1967. gadā. Bijusi arī pasta nodaļa Akmeņdziras, feldšeru un vecmāšu punkts, kā arī veikals.